FINNOMENA Market Alert: ดัชนี Hang Seng และ SET ร่วงแรงนำตลาดหุ้นเอเชีย - FINNOMENA
ตลาดหุ้นฮ่องกงปรับตัวลงอย่างแรงเนื่องจากหุ้นเทคโนโลยีจีนขนาดใหญ่ยังถูกกดดันด้วยความกังวลต่อมาตรการกำกับดูแลของหน่วยงานภาครัฐจีน โดยราคาหุ้น Alibaba Tencent และ Meituan ต่างปรับตัวลง 4.13%, 3.74% และ 6.43% ตามลำดับ นอกจากจะทำให้ดัชนี Hang Seng ปิด -2.79% แล้วยังกดดันให้ดัชนี Hang Seng China Enterprise (HSCE) ปรับตัวลงเช่นกันกว่า -3.22%
8 ก.ค. 2564

ตลาดหุ้นฮ่องกงปรับตัวลงอย่างแรงเนื่องจากหุ้นเทคโนโลยีจีนขนาดใหญ่ยังถูกกดดันด้วยความกังวลต่อมาตรการกำกับดูแลของหน่วยงานภาครัฐจีน โดยราคาหุ้น Alibaba Tencent และ Meituan ต่างปรับตัวลง 4.13%, 3.74% และ 6.43% ตามลำดับ นอกจากจะทำให้ดัชนี Hang Seng ปิด -2.79% แล้วยังกดดันให้ดัชนี Hang Seng China Enterprise (HSCE) ปรับตัวลงเช่นกันกว่า -3.22%
ขณะที่ดัชนีตลาดหลักทรัพย์แห่งประเทศไทย (SET) ก็เป็นอีกดัชนีตลาดหุ้นเอเชียที่ปรับตัวแรงในวันนี้ ล่าสุดปรับตัวลงกว่า 33 จุด หรือประมาณ 2.13% ส่วนดัชนี SETPREIT ปรับตัวลง 1.14% หลังนายกฯ เรียกประชุมด่วน ศบค. ชุดใหญ่วันพรุ่งนี้ เพื่อประเมินสถานการณ์ความรุนแรงของการแพร่ระบาด และพิจารณาข้อเสนอของกระทรวงสาธารณสุขให้ยกระดับมาตรการควบคุมการแพร่ระบาดเป็นเวลา 14 วัน
จากปัจจัยพื้นฐานและประมาณการเติบโตของกลุ่มหุ้นเทคโนโลยีจีนยังมีความน่าสนใจ ส่วนมาตรการควบคุมของทางการจีนก็เป็นไปตามแนวทางแผนการพัฒนาเศรษฐกิจ 5 ปี ดังนั้น FINNOMENA Investment Team จึงมีมุมมองเชิงบวกต่อหุ้นกลุ่มเทคโนโลยีจีนในระยะกลางถึงยาว ด้านกองทุนอสังหาฯ และ Reits ไทยจะได้รับผลกระทบในระยะสั้นหากมีการใช้มาตรการควบคุมที่มากขึ้น อย่างไรก็ตามด้วยอัตราการปันผลที่น่าสนใจประกอบกับสถานการณ์ที่จะดีขึ้นจากมาตรการดังกล่าวพร้อมการแจกจ่ายวัคซีน ส่งผลให้เรายังแนะนำลงทุนในกองทุนอสังหาฯ และ Reits ไทย ตามสัดส่วนในพอร์ตการลงทุนแนะนำ
Source: Bloomberg, Sanook
แท็ก:
FINNOMENA Market Alert
แชร์บทความ: